open-index/open-wikipedia-markdown huggingface dataset:
Giuseppe Parini

** Giuseppe Parini** (*23. máj 1729 Bosisio al Lago Pusiano dnes Bosisio Parini — † 15. august 1799 Miláno) bol taliansky básnik, ktorý tvoril svoje autorské texty aj v lombardskom jazyku popri taliančine. V mladom veku používal literárny pseudonym Darisbo Elidonio. Tvoril poéziu, prózu a písal literárnu kritiku. Po štúdiu v Miláne sa zamestnal ako profesor na katedre rétoriky a literatúry na škole, ktorú riadili jezuiti. 

## Život
Básnik Giuseppe Parini bol vysvätený za kňaza v roku 1754. Prijal program osvietenstva a poéziu chápal ako výchovnú silu pre „užitočných“, pričom si často osvojoval rigorózny neoklasicistický štýl. Na mravnú otupenosť aristokracie zaútočil v básni *Il Giorno*, svojom majstrovskom diele, jedinečnej básni svojho druhu. Satiricky a didakticky písal o tom ako básnik, možno parodujúci vo svojej dobe zneužívanú didaktickú báseň, predstieral, že píše akýsi druh etikety pre „Giovina Signore“ (slov. mladého pána). Je pri tom epicky satirický, keďže dáva satire rozmery básne. Výsledkom je skvelý hovoriaci obraz smiešnej talianskej šľachty osemnásteho storočia, pompéznej a márnomyseľnej, hrdej a márnivej, mäkkej a nečinnej. Tento jeho umelecký počin však zostáva vo zvláštnom paradoxnom svetle toho, ako ho zachraňovala milánska šľachta pred nezamestnanosťou a biedou. Parini pochádzal z rodiny menej majetného negocianta cien hodvábu, ktorý zanechal za sebou chudobnú vdovu - Pariniho matku.

## Tvorba
V mladosti sa pohyboval medzi arkádskymi básnikmi, tento literárny štýl však neskôr zanechal. Tiež ho poznali pod pseudonymom Darisbo Elidonio. Jeho debutová básnická zbierka je *Alcune poesie di Ripano Eupilino*(slov.Niekoľko básní Ripana Eupilina, 1752).. Za vrcholné dielo sa považuje *Il Giorno*, v ktorom opisuje deň šľachtica ako satirický obraz, čo sa považuje za kritiku tejto spoločenskej triedy. Il Giorno má štyri časti: Il Matino (1763), Il Mezzogiorno (1765), Il Vespro (1801), La Notte (1801). Verše v Il Giorno sú desaťslabičné a nerýmované (blankvers). Najlepšie zvládnutou témou u Pariniho je ľúbostná lyrika. 

V neskorších dielach sa zaoberá mravnými, výchovnými a zdravotnými otázkami, napr.* L´ Educazione (1764).* Po smrti mu vyšla *Dialogo sopra la nobilità (*Rozprava o šľachte*).*

Parini napísal aj niekoľko príležitostných básní, kantátu *La figlia di Jefte*, libreto pre *Ascanio in Alba* od W. A. Mozarta a niekoľko kratších prozaických textov. 
Parini písal v lombardčine, v milánskom dialekte, napríklad tieto sonety: *In morte del curato Ciocca*, *Magon dij damm de Milan per i baronad de Franza*, *In morte di Domenico Balestrieri *(1780). V jeho repertoári sa nachádzajú piesne, scherzá, tercíny, voľné verše, sonety.

## Poznámky


## Referencie

## Pozri aj
* Talianska literatúra
* Lombardská literatúra

## Iné projekty

Kategória:Literatúra v Taliansku
Kategória:Lombardská literatúra
Made In Czechoslovakia

***Made in Czechoslovakia*** je ôsmy štúdiový album slovenskej pop punkovej skupiny Iné Kafe, vydaný 11. novembra 2022. Ide o album cover verzií piesní slovenských a českých interpretov z 80. rokov. Je to prvý album s basgitaristom Vladom Bisom a tiež prvý, ktorý nenesie názov podľa žiadnej skladby na albume.

## O albume
Pred týmto albumom vydalo Iné Kafe dve cover verzie, Poraď si sám od Mira Žbirku na albume Čumil a Keď sa všetci zjednotíme od Zóny A na albume Právo na šťastie. Podľa frontmana Vratka Rohoňa nápad nahrať celý album cover verzií bol v kapele už od roku 2000.

## Skladby

## Zostava
### Iné Kafe
* Vratko Rohoň - spev, gitara, sprievodné vokály
* Vlado Bis - basová gitara, sprievodné vokály
* Dodo Praženec - bicie, sprievodné vokály

## Referencie

Kategória:Albumy skupiny Iné Kafe
Kategória:Hudobné albumy z 2022
Kategória:Albumy_coververzií
Jan Lužný

Prof. Ing. **Jan Lužný** CSc. (* 4. február 1926, Liptovský Mikuláš – † 29. január 2013, Olomouc) bol český šľachtiteľ rastlín a expert na záhradkárstvo.

V rokoch 1965 až 1992 prednášal na Mendelovej poľnohospodárskej a lesníckej univerzite, dnes Mendelova univerzita v Brně. Napísal viac než 70 článkov o šľachtiteľstve rastlín. Po odchode do dôchodku sa stal amatérskym historikom a publikoval články o miestnej histórii prostejovskej mestskej časti Čechůvky.

## Referencie

## Zdroj
* 

Kategória:Českí agronómovia
Kategória:Českí univerzitní profesori
Kategória:Vyučujúci na Mendelovej unviverzite v Brne
Kategória:Osobnosti z Liptovského Mikuláša
Next Is the E

**Next Is the E** je skladba amerického electronica hudobníka Mobyho, ktorá bola vydaná v októbri 1992 ako tretí singel z jeho debutového rovnomenného albumu.

Singel sa dostal na 8. miesto v rebríčku Hot Dance Music/Club Play. Skladba sa objavila v soundtracku k filmu *[[Cool World]].* V Spojenom kráľovstve skladba bola premenovaná na "I Feel It" kvôli obavám Mobyho nahrávacej spoločnosti z toho, čo sa zdalo byť odkazom na drogovú extázu v pôvodnom názve. Vydaný ako dvojitý singel so skladbou „Thousand“ vyvrcholil na 33. mieste v UK Singles Chart.

## Zoznam skladieb

### US CD

# "Next Is the E" (Edit) - 4:33
# "Next Is the E" (Victory Mix) - 5:45
# "Next Is the E" (Synthe Mix) - 7:00
# "Next Is the E" (I Feel It) - 5:59
# "Thousand" - 4:25
# "Next Is the E" (Cool World Mix) - 3:34

### German CD

# "Next Is the E" (Edit) - 4:33
# "Next Is the E" (T.H.K. Tekk Mix) - 4:03
# "Next Is the E" (Victory Mix) - 5:45
# "Next Is the E" (Synthe Mix) - 7:00
# "Next Is the E" (I Feel It) - 5:59
# "Thousand" - 4:25
# "Next Is the E" (Cool World Mix) - 3:34

## Zdroj

Kategória:Piesne Mobyho
Železničná stanica Polomka

**Železničná stanica Polomka** je železničná stanica v Polomke. Nachádza sa na železničnej trati 172 Banská Bystrica – Červená Skala. Stanica nie je elektrifikovaná.

## Doprava
Stanica je nesamostatná, pridelená je k žst. Brezno. Je tiež zmiešaná, podľa povahy práce, a medziľahlá, po prevádzkovej stránke. Na stanici sú dva nástupištia. Na stanici sa nachádzajú 3 dopravné a 1 manipulačná koľaj.

Stanica bola otvorená 28. novembra 1903.

## Referencie

## Externé odkazy
* Stanica na portáli ŽSR 

Polomka
Kategória:Polomka
Kategória:Doprava v okrese Brezno
Kategória:Stavby v okrese Brezno
Honor 8x

**Honor 8x** je smartfón vyrobený spoločnosťou Huawei pod značkou Honor . Ide o nástupcu Huawei Honor 7x v rámci série Huawei Honor .  

## Technické údaje

### Displej a fotoaparát
Honor 8X má 6,5-palcový FHD+ displej s rozlíšením 1 080 × 2 340 pixelov, hustotou pixelov 396 PPI a pomerom strán 19,5:9. 

Telefón má 20 megapixelový duálny zadný fotoaparát, zadný 2 megapixelový snímač hĺbky LDAP a jeden predný 16MP predný fotoaparát. 

Jednou z deklarovaných funkcií je „AI Photography“, ktorá sa pokúša vylepšiť obrázky úpravou farieb a zaostrenia na základe typu scény. 

náhľad|220x220bod| Domovská obrazovka Honor 8x

### Konfigurácia a špecifikácie
Základný model Honor 8X má 64 GB interného úložiska a 4 GB RAM . Dá sa kúpiť až so 128 GB internou pamäťou a 6 GB RAM.  Vnútorné úložisko je možné rozšíriť microSD kartou. 

Toto zariadenie je poháňané čipovou sadou Huawei HiSilicon Kirin 710 s dvoma štvorjadrovými procesormi Cortex A53. GPU je Mali-T830 MP2. 

Mobil má vzadu namontovaný snímač odtlačkov prstov . 
náhľad|350x350bod| Sklenené telo s efektom vizuálnej mriežky

### Konektivita
Telefón podporuje pripojenie 4G a má dva sloty na nano-sim .  Podporuje Wi-Fi 802.11, Bluetooth 4.2, GPS, NFC a má FM rádiový prijímač. 

Nabíjanie prebieha cez micro-USB port. Spodný 3,5 mm audio konektor podporuje káblové slúchadlá . 

### Softvér
Honor 8x bol uvedený na trh so systémom Android (Oreo) a Huawei EMUI 8.0 a možno ho upgradovať na harmonyOS 3.0 s EMUI 10.0 

## Referencie

Kategória:Android
Kategória:Smartfóny
Dináre (rozlišovacia stránka)

**Dináre** (iné názvy: **Dinárske hory**; staršie názvy: **Dinárske pohorie**, **Dinárske Alpy**) môže byť:
* pohorie na hraniciach Dalmácie a Bosny a Hercegoviny, pozri Dináre
* veľká horská sústava pozdĺž celého pobrežia Jadranského mora, synonymá: Dinárske pohoria, Dinárske vrchy, pozri Dinárske pohoria

**Dináre** môže byť aj množné číslo slova dinár, pozri dinár

## Pozri aj
*Dinara
Kyselina mukónová

**Kyselina mukónová** je nenasýtená dikarboxylová kyselina.

## Izoméria
Má tri izoméry, a to kyselinu *trans,trans*-mukónovú, kyselinu *cis,trans*-mukónovú a kyselinu *cis,cis*-mukónovú, ktoré sa líšia vzájomnou polohou substituentov na dvojitých väzbách. 

## Význam
Kyselina *trans,trans*-mukónová je u ľudí metabolitom benzénu. Stanovenie jej hladiny v moči sa preto používa ako biomarker pre posúdenie vystavenia benzénu v pracovisku a životnom prostredí. Pri stanovení dochádza k interferencii so sorbanmi. Synteticky je možné ju pripraviť z kyseliny adipovej.

Kyselinu *cis,cis*-mukónovú produkujú niektoré baktérie enzýmovou degradáciou niektorých aromatických zlúčenín. Rôzne deriváty kyseliny *cis,cis*-mukónovej vznikajú pri rozklade tryptofánu, napríklad kyselina 2-aminomukónová.

Bioprodukcia kyseliny mukónovej je zaujímavá z hľadiska jej potenciálu pre použitie pri syntéze niektorých dôležitých bioplastov, napríklad nylonu-6,6, polyuretánu alebo polyetyléntereftalátu (PET).

## Referencie

## Pozri aj
* Kyselina 2-aminomukónová

## Zdroj

Kategória:Dikarboxylové kyseliny
Kategória:Biomarkery
Kategória:Nenasýtené karboxylové kyseliny
Kyselina chinolínová

**Kyselina chinolínová** (skratka **QA**, z anglického *quinolinic acid*) je dikarboxylová kyselina a derivát pyridínu. Je to bezfarebná pevná látka. Kyselina chinolínová je biosyntetickým prekurzorom niacínu (jedna z foriem vitamínu B<sub>3</sub>). Konjugovanou zásadou kyseliny chinolínovej je **chinolinát**.

Kyselina chinolínová vzniká kynurenínovou dráhou, ktorá metabolizuje aminokyselinu tryptofán.**** Pôsobí ako agonista NMDA receptoru.

Kyselina chinolínová má silná neurotoxický účinok. Štúdie ukázali, že chinolinát môže spôsobovať rôzne psychiatrické poruchy, neurodegeneratívne procesy v mozgu a iné poruchy. V mozgu je chinolinát produkovaný len aktivovanými mikrogliami a makrofágmi.

## Referencie

## Zdroj

Kategória:Pyridíny
Kategória:Dikarboxylové kyseliny
Kategória:Aromatické zlúčeniny
Kategória:Neurotransmitery
Noční jazdci

**Noční jazdci** môže byť:
* film režiséra Martina Hollého ml. z roku 1981, pozri ''Noční jazdci'' (film)
* debutový album skupiny Billy Barman z roku 2010, pozri ''Noční jazdci'' (album)
* bratislavská elektro dubfunk hudobná skupina, pozri Noční jazdci (hudobná skupina)
Pyridín

**Pyridín** je heterocyklická organická zlúčenina, ktorá je svojou štruktúrou podobná benzénu. Na rozdiel od benzénu má však namiesto jedného uhlíkového atómu (metínovej skupiny, =CH−) atóm dusíka. Je to veľmi horľavá, mierne zásaditá látka miešateľná s vodou, ktorá má špecifickú nepríjemnú vôňu pripomínajúcu ryby. Pyridín je bezfarebný, ale staršie alebo znečistené vzorky môžu mať žltú farbu, pretože vznikajú dlhé nenasýtené polymérne reťazce, ktoré majú i vyššiu elektrickú vodivosť. Pyridínový kruh je dôležitou súčasťou mnohých zlúčenín, vrátane agrochemikálií, farmaceutík a vitamínov. Pyridín sa kedysi získaval z uhoľného dechtu. V roku 2016 sa ho vyrábalo celosvetovo asi 20 000 ton ročne.

## Vlastnosti
Pyridín je miešateľný s vodou a alkoholmi.***'

== Reakcie ==
[[Elektrofilná aromatická substitúcia|Elektrofilné substitučné reakcie]] všeobecne prebiehajú ťažšie ako pri [[Benzén|benzéne]].***' 

Pyridín sa dá pripraviť Hantzschovou syntézou alebo oxidáciou piperidínu.****

## Referencie

## Zdroj

Kategória:Pyridíny
Kategória:Aromatické zlúčeniny
Kategória:Funkčné skupiny
Pyridínium

**Pyridínium** je katión, ktorý vzniká protonáciou dusíkového atómu pyridínu. Je to konjugovaná kyselina pyridínu. Existuje mnoho príbuzných katiónov, ktoré sú odvodené od substituovaných pyridínov, napríklad pikolínov, lutidínov a kolidínov. Tieto katióny vznikajú pôsobením kyselín na pyridín.

Pyridín sa často používa ako organická zásada v chemických reakciách a jeho soli vznikajú v acidobázických reakciách. Soli pyridínia sú často nerozpustné v organických rozpúšťadlách, takže zrážanie komplexu odstupujúcej pyridíniovej skupiny je ukazateľom priebehu reakcie.

Pyridíniový katión je aromatický, keďže spĺňa Hückelovo pravidlo. Tento katión je izoelektronický s benzénom.

## ''N''-alkylpyridíniové katióny
Keď sa kyslý vodík, viazaný na dusíkový atóm, nahradí alkylovou skupinou, vznikajú *N*-alkylpyridíniové katióny. Medzi jednoduché príklady patrí ''N''-metylpyridínium, ([C5H5NCH3]+). Tieto pyridíniové intermediáty je možné ako elektrofily v organickej syntéze na budovanie príbuzných nearomatických dihydropyridínov, ako bolo ukázané v roku 2021. Ešte predtým popísala tá istá výskumná skupina pravidlá ohľadne regioselektivity adície nukleofilov na pyridíniové elektrofily s rôznymi substituentmi. 

Z komerčného hľadiska je dôležitou pyrimidíniovou zlúčeninou herbicíd paraquat. Medzi biochemicky dôležité deriváty patria kofaktory odvodené od niacínu, NAD<sup>+</sup> a NADP<sup>+</sup>.

## Referencie

## Pozri aj

* Chlorid pyrimidínia
* Chlorochromát pyrimidínia

## Zdroj

Kategória:Pyridíny
Kategória:Katióny
Šípková hora

**Šípková hora** () je vrch v pohorí Levočské vrchy. Leží nad obcou Jakubany, približne  južne od Starej Ľubovne. 

## Poloha
Nachádza sa v strednej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a na katastrálnom území obce Jakubany. Najbližším sídlom sú severne ležiace Jakubany, západne sa nachádzajú Ihľany a Holumnica, severne Kolačkov a Lomnička a východne Šambron.

## Opis
Šípková hora leží v rázsoche, vybiehajúcej východným smerom z Čiernej hory (). Východne sa nachádza Čiernohuzec (), Zámčisko (), Magurič () a Siminy (, severne Javorinka (), Repisko () a Banisko (), západne Čierna hora () a Ihla () a južne Široký vrch (), Derežová (), Jankovec () a Piesočný vrch (). Oblasť patrí do povodia rieky Poprad, kde vodu odvádza potok Jakubianka. Na vrchol nevedie značený turistický chodník. 

### Výhľady
Vrchol je odlesnený, pokrytý len menšími plochami nesúvislého porastu, ktorý umožňuje kruhový rozhľad. Pri vhodných podmienkach možno pozorovať okolité vrcholy Levočských vrchov, no tiež Nízke Tatry a severne aj vrchy na území Poľska.

## Prístup
Na vrchol nevedie značený turistický chodník, preto prístup je možný po hrebeni, odbočením z  červenej značky, vedúcej z Nižných Ružbách. V okolí je tiež viacero lesných ciest, ktoré uľahčujú prístup z obce Jakubany.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Jakubany
Lieskovský kanál (prítok Ortova)

**Lieskovský kanál** je kanál v regióne Dolný Zemplín, na území obce Krišovská Liesková v okrese Michalovce v Košickom kraji. Nachádza sa v geomorfologickom celku Východoslovenská rovina. Má dĺžku  a je tokom VII. rádu. 
## Začiatok
Začína sa v  v centrálnej oblasti územia obce Krišovská Liesková, v časti obce *Liesková*, na južnom okraji intravilánu obce v poľnohospodárskom extraviláne, v poli *Joráňov riadok*, v okrese Michalovce.

## Opis toku
Od prameňa tečie južným smerom cez poľnohospodársky extravilán územím obce Krišovská Liesková, cez časť obce *Liesková*, v  jemne mení smer na juhovýchod, v  mení smer na juh a ďalej na juhozápad, v  zmena smeru na juhovýchod, v  ústi na území obce Krišovská Liesková do vodného toku Ortov ako jeho pravostranný prítok.
 
*Lieskovský kanál (prítok Ortova)* patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy. Nemá prítok.

## Pôvod názvu
Prvý element dvojslovného názvu má pôvod v názve niekdajšej samostatnej obce *Liesková*, ktorá bola v roku 1960 zlúčená s obcou *Krišov* do obce *Krišovská Liesková*, takže dnes je jej časťou obce.  Z toponyma *Liesková*, po rozšírení o formant *-ský* a po kombinácii so všeobecným podstatným menom kanál  s významom *umelý vodný tok so spevnenými aspoň bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Lieskovský kanál* ako súčasť početnej skupiny názvov v slovenskej toponymii, najmä hydronymii. Motiváciou pomenovania niekdajšej samostatnej obce *Liesková* bola individualizácia *charakteristického miesta zvýšeného výskytu porastu [[lieska obyčajná|liesky obyčajnej]], latinsky Corylus avellana*.
Názov vodného toku *Lieskovský potok* bol štandardizovaný v roku 1990. V množine slovenskej hydronymie vodných tokov hydronymum *Lieskovský kanál (prítok Ortova)* nie je jedinečným hydronymom (november 2022). Ďalšie dva vodné toky – kanály majú identický štandardizovaný názov: Lieskovský kanál (prítok Udoče) a Lieskovský kanál (prítok Ižianskeho kanála).

## Referencie

 
Kategória:Vodné toky v okrese Michalovce
Kategória:Potoky na Slovensku 
Kategória:Vodné toky na Východoslovenskej rovine
               Kategória:Krišovská Liesková
Organická zásada

**Organická zásada** alebo **organická báza** je všeobecne akákoľvek organická zlúčenina, ktorá má zásadité vlastnosti. Zvyčajne, ale nie vždy, sú to látky schopné prijať protón (vodíkový katión). Často obsahujú dusíkové atómy, ktoré možno ľahko protónovať. Heterocyklické zlúčeniny s amínovou skupinou alebo dusíkovými atómami majú voľný elektrónový pár na dusíku a teda môžu fungovať ako akceptory protónu. 

## Príklady
Medzi príklady organických zásad patria:

* dusíkaté heterocyklické zlúčeniny
** pyridín
** imidazol
** histidín
** benzimidazol
** DBU
** DBN
* guanidín
* alkánamíny, napríklad metylamín
* fosfazény
* hydroxidy kvartérnych amónnych katiónov či iných organických katiónov

## Faktory ovplyvňujúce zásaditosť
Väčšina organických zásad sa pokladá za slabé zásady. Ich silu ovplyvňujú mnohé faktory. 

Jedným z týchto faktorov je indukčný efekt, ktorý je možné jednoducho vysvetliť tým, že elektropozitívne atómy a skupiny (napríklad alkylové skupiny) naviazané v blízkosti skupiny prijímajúcej vodíkový katión umožňujú rozloženie kladného náboja na atómy poblíž. Opačný efekt platí pre zvýšenie zásaditosti – elektronegatívne atómy alebo skupiny (napríklad fluór alebo nitro skupina, ktorá vykazuje záporný indukčný a mezomérny efekt) odťahujú elektróny a teda znižujú zásaditosť. Kvôli týmto efektom je trimetylamín silnejšou zásadou než amoniak, kvôli indukčnému efektu metylovej skupiny, ktorá umožňuje dusíkovému atómu ľahšie prijať protón za vzniku katiónu, keďže metylová skupina ma silnejší indukčný efekt oproti vodíkovým atómom.

V prípade guanidínu má protónovaná forma (guanidínium) tri rezonančné štruktúry, čo znamená vyššiu stabilitu, takže guanidín je silná zásada.

Fosfazény obsahujú fosfor a všeobecne sú zásaditejšie než amíny a dusíkaté hereocykly. Protonácia prebieha na dusíkových atómoch, nie fosfore, na ktorý je dusík viazaný dvojitou väzbou.

## Donory hydroxidu
Niektoré organické zásady, napríklad hydroxid tetrametylamónny, hydroxid tetrabutylamónny alebo hydroxid cholínu sú donory hydroxidu (poskytujú do roztoku hydroxidový anión) namiesto akceptorov protónov ako vyššie uvedené zlúčeniny. Tieto zlúčeniny však nie sú vždy stabilné. Napríklad hydroxid cholínu je metastabilný a pomaly sa rozkladá, pričom uvoľňuje trimetylamín.

## Význam
Organické neiónové bázy umožňujú priebeh chemických reakcií pri miernejších podmienkach. Tieto látky totiž sprostredkovávajú vznik reaktívnych aniónov a sú rozpustné v organických rozpúšťadlách. Vďaka tomu môžu reakcie prebiehať pri nižších teplotách. Následkom toho je i menšia miera vzniku vedľajších produktov, čo je výhodné pri stereoselektívnej syntéze.

## Referencie


## Zdroj

Kategória:Zásady
Kategória:Organické zlúčeniny
Študentská pečať

**Študentská pečať** () je značka čokolády obsahujúca arašidy, hrozienka a želé a vyrábaná spoločnosťou Orion v Olomouci.

## História
Čokoláda Študentská pečať bola uvedená na trh v roku 1975. V roku 1994 sa značka stala súčasťou skupiny Orion. V súčasnosti je vo vlastníctve koncernu Nestlé.

## Varianty
* horká
* mliečna
* mliečna s višňami
* biela
* mliečna s hruškami
* mliečna s JOJO cukríkmi

Limitované edície:
* horká s višňami
* mliečna s marhuľami
* mliečna s jablkami
* horká s černicami
* mliečna so slivkami
* horká s čiernymi ríbezľami
* mliečna s malinami
* slivka a vanilka
* jablko a škorica
* hruška a perníkové korenie

## Referencie

## Pozri aj
* študenský mix

## Zdroj
*

Kategória:Čokoláda
Kategória:Česká kuchyňa
Banisko (vrch v Levočských vrchoch)

**Banisko** () je vrch v pohorí Levočské vrchy. Leží nad obcou Kolačkov, približne  juhozápadne od Starej Ľubovne. 

## Poloha
Nachádza sa v severnej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a na katastrálnom území obce Lomnička. Najbližšími sídlami sú severne ležiace Jakubany a Kolačkov, západne sa nachádzajú Ihľany a Lomnička.

## Opis
Banisko leží v rázsoche, vybiehajúcej z Čiernej hory () severným smerom na Javorinku (). Východne sa nachádzajú Kýčery (), Siminy (, Magurič (), Zámčisko () a Čiernohuzec (), južne Šípková hora (), Široký vrch (), Derežová () a Čierna hora (), západne Ihla (), Rysová () a Kamenná hora () a severne Macková (), Predné hory (), Repisko () a Javorinka (). Masív patrí do povodia rieky Poprad, kde vodu z východných svahov hrebeňa odvádza potok Jakubianka a zo západných jej prítok Kolačkovský potok. Na vrchol nevedie značený turistický chodník. 

### Výhľady
Vrchol pokrýva nesúvislý, miestami riedky lesný porast, ktorý neumožňuje rozhľad. Z vhodných lokalít však možno pozorovať okolité vrcholy Levočských vrchov, no tiež Čergov, vrcholy Vysokých Tatier a severne aj vrchy na území Poľska.

## Prístup
Na vrchol nevedie značený turistický chodník, preto prístup je možný po hrebeni, odbočením z  červenej značky, vedúcej z Nižných Ružbách cez Čiernu horu. V okolí je tiež viacero lesných ciest, ktoré uľahčujú prístup z obcí Jakubany, Kolačkov a Lomnička.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Lomnička (okres Stará Ľubovňa)
2-aminomukonát-6-semialdehyd

**2-aminomukonát-6-semialdehyd** je metabolit tryptofánu, ktorý vzniká z produktov kynurenínovej dráhy. Existuje niekoľko izomérov, ktoré sa líšia usporiadaním substituentov na dvojitej väzbe. V metabolizme tryptofánu vzniká izomér (2''E'',4''Z'').

## Metabolizmus
2-aminomukonát-6-semialdehyd vzniká dekarboxyláciou 2-amino-3-karboxymukonátsemialdehydu pôsobením enzýmu aminomukonátsemialdehyddekarboxylázy:****

: 2-amino-3-karboxymukonátsemialdehyd → 2-aminomukonát-6-semialdehyd + CO2

Tento metabolit sa ďalej premieňa pôsobením aminomukonátsemialdehyddehydrogenázy na 2-aminomukonát. Tento enzým využíva NAD<sup>+</sup> na jeho redukciu:

: 2-aminomukonát-6-semialdehyd + NAD+ + H2O → 2-aminomukonát + NADH + 2 H+

Alternatívne sa 2-aminomukonát-6-semialdehyd môže spontánne bez pôsobenia enzýmov premeniť na pikolinát:

: 2-aminomukonát-6-semialdehyd → kyselina pikolínová + H2O

## Referencie

Kategória:Aminokyseliny
Kategória:Aldehydokyseliny
Čierny kostol

**Čierny kostol** môže byť:

* rímskokatolícky kostol v Levoči, pozri  Kostol Panny Márie Kráľovnej anjelov a svätého Ladislava
* evanjelický kostol v Brašove, pozri Čierny kostol (Brašov)
Bombový útok v Istanbule v roku 2022

**Bombový útok v Istanbule** nastal 13. novembra 2022 o 16:13 miestneho času (14:13 SEČ) na ulici İstiklal Caddesi, ktorá je pešou zónou v európskej časti Istanbulu. Podľa istanbulského guvernéra Aliho Yerlikaya pri útoku zomrelo šesť osôb a podľa aktuálneho vyjadrenia prvého viceprezidenta Turecka Fuata Oktaya je 81 zranených, z toho dvaja v kritickom stave.

Prezident Recep Tayyip Erdoğan, ktorý sa toho času zúčastňuje samitu G20 v Indonézii, povedal, že podľa predbežných informácií sa na útoku podieľala žena, pričom incident sa zdá byť teroristickým útokom. Podľa reportérky katarského štátneho média *[[Al-Džazíra ar-rijádíja|Al-Džazíra]]* Sinem Koseogluovej polícia upodozrieva, že páchateľka bola členkou Strany kurdských pracujúcich. Ďalší dvaja páchatelia boli podľa Koseogluovej zdrojov dvaja mladí muži narodení po roku 2000.

## Referencie

Kategória:Udalosti v 2022
Kategória:Istanbul
Kategória:2022 v Turecku
Kategória:Teroristické útoky
Symenos

**Symenos** () bol grécky sochár v 4. stor. pred Kr.

Symenos, syn Damostrata, sochár pochádzajúci zrejme z ostrova Rodos (alebo z Atiky), pôsobil približne v polovici 4. stor. pred Kr. Jeho autorský podpis sa zachoval na obdĺžnikovom podstavci z modrého vápenca (so stopami nôh pravdepodobne bronzovej sochy) objavenom na akropole mesta Lindos, ktorý bol kedysi základňou votívnej sochy venovanej Aténe Lindskej (podstavec sa nachádza v Národnom múzeu v Kodani).
 

 
Plínius jeho meno uvádza medzi sochármi, ktorí boli autormi bronzových sôch atlétov, bojovníkov, lovcov a  obetníkov.
 
Na južnom svahu aténskej Akropole sa našiel podstavec zo sochy so značne poškodeným nápisom (datovaným do polovice 4. stor. pred Kr.), ktorý je tiež signovaný menom Symenos.
  

Hippolochides syn Thrasyméda z Lousie bol evidentne bohatý muž, pretože postavil na Akropole alebo v jej blízkosti dve bronzové sochy od Démétria a jednu od Symena.

Zdá sa, že tu ide o identického sochára. Väčšina znalcov (medzi nimi Christian Blinkenberg, Charles Picard alebo Georg Lippold) sa k tomu prikláňa.
 
## Referencie a bibliografia

 
Kategória:Sochári starovekého Grécka
Trúbiaci kameň

**Trúbiaci kameň** je andezitový blok v chotári obce Sucháň, o veľkosti cca 3,5 m po dĺžke, 2,5 m vo šírke a 1 m po výške, v ktorej sú vytvorené dva otvory, vysekané číslice (1794 resp. 1194, s dvojbodkou nad číslicou 9) a vysekaná mapka terénu. Po fúknutí do horného otvoru vychádza z druhého otvoru zvuk, ktorý sa rozlieha po širokom okolí. Mohutné zatrúbenie z kameňa sa rozlieha stovky metrov ďaleko. Zatiaľ nie je jasné, či otvory v kameni sú dielom prírody, alebo ľudskej ruky.

Zaujímavosťou je nielen jeho schopnosť trúbiť, ale aj číslice a obrazec vyrytý na jeho povrchu. Miestna povesť hovorí, že kameň a jeho schopnosť trúbiť, využívali turecké vojská v 16. a 17. storočí na zvukovú signalizáciu. Podľa nej sú trúbiace otvory vysekané ľudskou rukou, rovnako ako štvorčíslie na severozápadnej stene – 1194 s dvojbodku nad deviatkou. Vzhľadom na rozdiel prvých dvoch číslic ho možno prečítať aj ako 1794.

Obrazec môže byť mapou, pretože sa nápadne zhoduje s okolitou krajinou. Číslice môžu znamenať číslovanie kameňa v bývalej signalizačnej sústave, ak tu v minulosti nejaká existovala, alebo letopočet. Ani jedna z číslic nezaznamenáva v dejinách okolia žiadnu významnú historickú udalosť. No po prepočte na islamský letopočet, ktorý sa počíta od roku 622 nášho letopočtu to vychádza rok 1572. To je rok, kedy vojská Osmanskej ríše v tomto kraji boli. Navyše, dve bodky nad deviatkou sa používajú v Tureckom číselníku.

## Zdroje
* Pravda.sk - Trúbiaci kameň v Sucháni je dedičstvom Turkov
* Ján Mihalkin: Sucháň II. - zvyky a povesti

Kategória:Sucháň
Kategória:Skalné útvary na Slovensku
Lake Winnipegosis

**Lake Winnipegosis** je jazero na v kanadskej provincii Manitoba, 11. najväčšie v Kanade.

## Opis
Nadmorská výška jazera je  metrov. Maximálna hĺbka 12 alebo 254 metrov. Jazero má rozlohu 5 374&nbsp;km².

Jazero odvodňuje 49 825 km2 západnej Manitoby a východného Saskatchewanu, hlavne z pohoria Manitoba Escarpment. Malé prítoky sú na západnej strane, voda odteká juhovýchodným smerom do Lake Manitoba.

## Dejiny
V minulosti bolo jazerou súčasťou ľadovcového jazera Lake Agassiz. Európanmi bolo objavené v roku 1739, keď ho objavil francúzsky obchodník La Vérendrye. Názov jazera v jazyko Cree odkazuje na jeho blatistú vodu, prípona *-osis* znamená malé.

## Využitie
Jazero bolo využívané ako trasa pre kanoe pre North West Company. V súčasnosti sa vyžíva na komerčný rybolov.

## Referencie

## Iné projekty

## Zdroj
* 

Kategória:Jazerá v Manitobe
Kategória:Povodie Nelsonu
Sün-c’

**Sün-c’** () môže byť:
* staroveký čínsky filozof, pozri Sün-c’ (filozof)
* spis pripisovaný tomuto filozofovi, pozri Sün-c’ (kniha)

## Zdroj
*
Javorinka (vrch v Levočských vrchoch, 1166 m)

**Javorinka** () je vrch v pohorí Levočské vrchy. Leží nad obcou Kolačkov, približne  južne od Starej Ľubovne. 

## Poloha
Nachádza sa v severnej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a zasahuje na katastrálne územie obce Kolačkov a Jakubany. Najbližším sídlom sú na východnom úpätí ležiace Jakubany, severne leží Nová Ľubovňa a Kolačkov a západne Lomnička.

## Opis
Javorinka leží v rázsoche, vybiehajúcej z Čiernej hory () severným smerom na Predné hory (). Východne sa nachádza Vysoká (), Hromovec (), Kýčery (), Siminy ( a Kuligura (), južne Magurič (), Zámčisko (), Čiernohuzec (), Šípková hora (), Repisko (), Čierna hora () a Ihla (), západným smerom Rysová (), Kamenná hora (), Macková () a Kotník () a severným Predné hory (), Sihla () a Borsučinky (). Oblasť je súčasťou povodia rieky Poprad, kde vodu z východných svahov odvádza potok Jakubianka a zo západných jej prítok Kolačkovský potok. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít na úbočí bez vegetácie však možno pozorovať okolité vrcholy Levočských vrchov, no tiež Ľubovniansku vrchovinu, Spišsko-šarišské medzihorie, Čergov, Nízke a Vysoké Tatry, Oravské Beskydy a severne aj mnohé vrchy na území južného Poľska.

## Prístup
Na vrchol nevedie značený turistický chodník, preto prístup je možný lesnými cestami z blízkych obcí Jakubany a Kolačkov.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Kolačkov
Kategória:Jakubany
Čierna kopa

**Čierna kopa** () je vrch v pohorí Levočské vrchy. Leží nad Bajerovcami, približne  južne od Starej Ľubovne. 

## Poloha
Nachádza sa na východnom okraji pohoria, v geomorfologickom podcelku Levočská vysočina. Leží v Prešovskom kraji, v okrese Sabinov a zasahuje na katastrálne územie obcí Tichý Potok a Bajerovce. Najbližšími sídlami sú severovýchodným smerom situované Bajerovce, východne leží Krásna Lúka a Poloma, južne Tichý Potok a severne obec Šambron.

## Opis
Čierna kopa leží v rázsoche, ktorá vedie z vrchu Javor () východným smerom cez Zámčisko () a Kuliguru (). Severným smerom leží Kopa (), Hromovec () a Lazčík (), východným Kňazová (), Demianka () a Homôľka (), južným Čierna hora () a Javorinka () a západným Stredný vrch (), Čiernohuzec (), Zámčisko () a Kuligura (). Severozápadné svahy odvodňuje Ľubotínka do rieky Poprad, severovýchodné Kučmanovský potok, východné jeho prítoky Črchľa a Goduša a juhozápadné Zatrichovec, všetky v povodí Torysy. Na vrchol nevedie značený turistický chodník. 

### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Levočských vrchov, Ľubovniansku vrchovinu, Spišsko-šarišské medzihorie, Čergov, Bachureň, Branisko a Volovské vrchy.

## Prístup
Na vrchol nevedie značená turistická trasa, no východným úpätím vedú značené náučné chodníky k rozhľadni Čierna hora. Prístup je tak možný neznačenými chodníkmi z okolitých obcí.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Sabinov
Kategória:Bajerovce
Kategória:Tichý Potok
Novaja gazeta

náhľad|Logo Novej Gazety z roku 2016.
**Novaja Gazeta** (rus. Новая газета, slov. Nové Noviny) sú nezávislé ruské noviny známe pre svoje opozičné demokratické, liberálne, kritické a investigatívne spravodajstvo o ruských politických záležitostiach a sociálnej situácii. Vychádzali pôvodne v Moskve, v ruských regiónoch a v niektorých cudzích krajinách. Tlačené vydanie vychádza v pondelok, stredu a piatok. Články v anglickom jazyku na webovej stránke sa zverejňujú každý týždeň vo forme bulletinu Russia, Explained.

Noviny a ich zamestnanci sa opakovane stali laureátmi odborných, verejných a štátnych ocenení. Najmenej päť novinárov novín bolo zavraždených, pravdepodobne v súvislosti s investigatívnym vyšetrovaním. Patria medzi nich Jurij Ščekočichin, Anna Politkovskaja a Anastasia Baburovová.

V októbri 2021 dostal šéfredaktor Novej Gazety Dmitrij Muratov spolu s Mariou Ressa Nobelovu cenu za mier za ochranu slobody prejavu vo svojej vlasti.

V marci 2022, počas ruskej invázie na Ukrajinu, noviny pozastavili vydávanie z dôvodu zvýšenej vládnej cenzúry. Aby sa predišlo cenzúre, bolo nasledujúci mesiac z Rigy v Lotyšsku spustené európske vydanie novín *Novaja Gazeta Evropa*. Ruská webová stránka novín bola v Rusku zablokovaná. V júli noviny spustili časopis *Novaja Rasskaz-Gazeta*, ktorého webová stránka bola krátko nato tiež zablokovaná. Dňa 5. septembra bola v Rusku spoločnosti Novaja Gazeta odňatá mediálna licencia.

## Referencie

## Iné projekty

## Zdroj

Kategória:Tlač v Rusku
Kategória:Vzniklo v 1993
Štrajk študentov vysokých škôl v Česku v roku 2022

**Štrajk študentov českých vysokých škôl** je trojdňový celorepublikový okupačný štrajk konaný v dňoch 14. až 17. novembra 2022 . Udalosť zaštiťovala organizácia Univerzity za klímu . Na vysokých školách prebiehal alternatívny program, workshopy, prednášky a premietanie filmov. Na niektorých fakultách študenti aj prespávali.

Iniciatíva *Univerzity za klímu* vznikla na jar 2019 v reakcii na stredoškolské hnutie Fridays for Future. Štrajk je súčasťou celosvetového hnutia *[[End Fossil: Occupy]] .* Štrajkom študenti reagujú na nečinnosť vlády v čase súbehu niekoľkých kríz naraz. Požadujú, aby vláda čo najskôr uskutočnila konkrétne kroky na dosiahnutie bezemisnej budúcnosti. Štrajk bol oficiálne zahájený v pondelok 14. novembra 2022 o 11:00 na Námestí Jána Palacha v Prahe. Po prednesení prejavov a podmienok sa študenti uchýlili na svoje domovské fakulty, kde prebiehal alternatívny program. Prvý deň dekan FSS MUNI Stanislav Balík zakázal prespanie študentom v budove fakulty s odôvodnením, že nevidí dôvod niečo také umožňovať a nechal zavrieť priestor átria, najväčšej miestnosti na fakulte. V priebehu dňa bola miestnosť opäť otvorená. Popoludní potom nechal v átriu odpojiť elektrinu, kúrenie a vypnúť wi-fi. Študenti však budovu neopustili. Dekan podľa štrajkujúcich študentov nevylúčil ani zásah polície. V podvečerných hodinách navštívil študentov ešte raz, ani potom nedošlo k dohode.

## Zapojené fakulty

### Praha

* Filozofická fakulta Karlovej univerzity
* Fakulta sociálnych vied Karlovej univerzity
* Fakulta humanitných štúdií Karlovej univerzity
* Právnická fakulta Karlovej univerzity
* Prírodovedecká fakulta Karlovej univerzity
* UMPRUM
* Filmová a televízna fakulta Akadémie múzických umení v Prahe
* Divadelná fakulta Akadémie múzických umení v Prahe

### Brno

* Fakulta sociálnych štúdií Masarykovej univerzity
* Janáčkova Akadémia múzických umení

* Fakulta výtvarných umení Vysokého učenia technického v Brne

### Ďalšie mestá

* Filozofická fakulta Univerzity Palackého
* Filozofická fakulta Univerzity Hradec Králové

## Reakcia
Podporu študentom vyjadrilo vedenie Filozofickej fakulty Univerzity Karlovej. Štrajk podporil pražský radný pre bývanie a transparentnosť Adam Zábranský (Piráti), novinár Radek Kubala, Ján Moláček alebo novinárka Apolena Rychlíková. So študentmi štrajkoval aj herec Břetislav Rychlík.

Z predsedov a predsedníčok vládnych strán sa k štrajku nikto nevyjadril. Minister školstva Vladimír Balaš (STAN) na otázku novinárov k štrajku uviedol, že je dobre, že študenti majú zodpovednosť za svoju budúcnosť. Europoslanec Mikuláš Peksa (Piráti) na svojom twitterovom účte uviedol, že s požiadavkami Univerzit za klímu súhlasí s jedinou drobnou výhradou.

Bývalý hovorca Ministerstva kultúry Petr Kukal študentov označil za neurotické deti a samotnú akciu za neomarxistickú.

## Odkazy

### Referencie


Kategória:Udalosti v 2022
Kategória:2022 v Česku
Kategória:Štrajky
Kategória:Vzdelávanie v Česku
Kostol Panny Márie Kráľovnej anjelov

**Kostol Panny Márie Kráľovnej anjelov** môže byť:

Na Slovensku:
* rímskokatolícky kostol v Levoči, pozri Kostol Panny Márie Kráľovnej anjelov a svätého Ladislava
* rímskokatolícky kostol v Bodinej, pozri Kostol Panny Márie Kráľovnej anjelov (Bodiná)
* rímskokatolícky kostol v Žabokrekách nad Nitrou, pozri Kostol Panny Márie Kráľovnej anjelov (Žabokreky nad Nitrou)
* rímskokatolícky kostol v miestnej časti Klátovej Novej Vsi, pozri Kostol Panny Márie Kráľovnej anjelov (Sádok)
* zachovaná apsida pôvodného románskeho kostola v Rajeckej Lesnej, pozri Kaplnka svätého Jána Nepomuckého (Rajecká Lesná)

V Bulharsku:
* rímskokatolícky kostol v Plovdive, pozri Kostol Panny Márie Kráľovnej anjelov (Plovdiv)

Panna Mária Kráľovná anjelov
Eazy-E

**Eazy-E** (vlastným menom **Eric Lynn Wright**; * 7. september 1964, Compton, Kalifornia – † 26. marec 1995, Los Angeles, Kalifornia) bol americký reper, ktorý sa narodil a vyrastal v meste Compton. Bol taktiež známy ako člen americkej hip hopovej skupiny N.W.A.

Počas svojho života vydal jeden album *[[Eazy-Duz-It]]* a dve EP *[[5150 Home 4 Tha Sick]]* a *[[It's On (Dr. Dre) 187um Killa]]*. Je považovaný za jedného z najznámejších reperov žánru gangsta rap. Je známy hlavne so svojími skladbami: „Boyz-N-The-Hood“, „Only If You Want It“, „Real Muthaphuckkin G's“, „No More ?'s“, „We Want Eazy“. Dňa 24. februára 1995 mu v nemocnici Cedars-Sinai potvrdili HIV/AIDS. 26. marca 1995, Eazy-E zomrel na zápal pľúc vyvolaný chorobou AIDS, mesiac po jeho diagnóze. Posmrtne potom vydavateľstvá vydali kompilačné albumy *[[Eternal E]]*, *[[Featuring…Eazy-E]]*, jednu EP nahrávku *[[Impact Of A Legend]]* a posledný album *[[Str-8 Off Tha Streetz Of Muthaphukkin Compton]]*.

## Diskografia

### Sólo
* *[[Eazy-Duz-It]]* (1988)
* *[[Str-8 Off Tha Streetz Of Muthaphukkin Compton]]* (1996)

### s N.W.A
* *[[N.W.A. And The Posse]]* (1987)
* ''Straight Outta Compton'' (1988)
* *[[Efil4zaggin]]* (1991)

## Iné projekty

## Zdroj
* 

Kategória:Reperi USA
Kategória:Interpreti MCA Records
Kategória:Členovia skupiny N.W.A
Kategória:Osobnosti afroamerického pôvodu
Kategória:Pseudonymy
Kategória:Úmrtia na AIDS
Kyselina propán-1,2,3-trikarboxylová

**Kyselina propán-1,2,3-trikarboxylová** je trikarboxylová kyselina. Táto látka inhibuje enzým akonitázu, takže narúša priebeh Krebsovho cyklu.

Estery kyseliny propán-1,2,3-trikarboxylovej sa nachádzajú v prírodných látkach, napríklad mykotoxínoch fumonizínoch B1 a B2 a AAL toxíne T<sub>A</sub>. Takisto sa nachádza v makrocyklických inhibítoroch Ras farnezyl-proteíntransferázy (FPTázy), napríklad v kyseline aktinoplanovej.

Kyselinu propán-1,2,3-trikarboxylovú možno syntetizovať z kyseliny fumarovej v dvoch krokoch.

## Mechanizmus inhibície akonitázy
Kyselina propán-1,2,3-trikarboxylová je kompetitívny inhibítor akonitázy. Akonitáza normálne katalyzuje premenu kyseliny citrónovej na kyselinu izocitrónovú, pričom ako medziprodukt vzniká kyselina akonitová. Kyselina propán-1,2,3-trikarboxylová sa veľmi podobá na tieto substráty akonitázy, len jej chýba hydroxylová skupina. Táto hydroxylová skupina je však nutná na to, aby mohla prebehnúť premena citrátu na izocitrát, takže enzým túto reakciu na kyseline propán-1,2,3-trikarboxylovej nemôže katalyzovať. 
Súbor:Citrate wpmp.png| Kyselina citrónová 
Súbor:Aconitic acid.svg| Kyselina akonitová 
Súbor:Isocitric acid.svg| Kyselina izocitrónová 


## Referencie


## Zdroj

Kategória:Trikarboxylové kyseliny
Kategória:Inhibítory akonitázy
MBK Rieker Komárno

**MBK Rieker Komárno** (Mestský basketbalový klub Rieker Komárno), bol slovenský mužský basketbalový klub sídliaci v Komárne. Bol založený v roku 1991 pod názvom *BK Dandy Komárno*. Od sezóny 2000/01 bolo družstvo mužov pravidelným účastníkom slovenskej extraligy a odohralo v nej 21 sezón. Je to majster Slovenska, niekoľkonásobný medailista najvyššej slovenskej súťaže a víťaz Slovenského pohára a Alpsko-jadranského pohára. Domáce zápasy hrával v Mestskej športovej hale Komárno, ktorá má kapacitu 1 475 divákov. V roku 2020 klub zanikol.

V roku 2020 vznikol nový basketbalový subjektBC Komárno; v meste pôsobí aj mládežnícky basketbalový klub BK Junior Komárno.

## Historické názvy
* 1991 – *BK Dandy Komárno*
* 1993 – *BK Plynkom Komárno*
* 2001 – *MBK Rieker Komárno*
* 2014 – *MBK Rieker Com-Therm Komárno*

## História
Klub vznikol v roku 1991 pod názvom *BK Dandy Komárno*. Nadviazal tak na históriu mužského basketbalu v meste, ktorý kedysi pôsobil hlavne v klube *TJ Slávia Komárno*. Jeho neskôršie názvy boli *TJ Doprastav*, *TJ Technik*, *TJ Štart* a od roku 1979 účinkoval pod názvom *TJ Agrozet Komárno*. Striedavo pôsobil od krajskej súťaže cez II. SNL po I. SNL. Klub Dandy Komárno neskôr zmenil svoj názov na *BK Plynkom* a od roku 2001 na *MBK Rieker*. Prvýkrát do najvyššej slovenskej súťaže postúpilo komárňaské družstvo v roku 1993, skončilo v nej na 14. mieste a zostúpilo do nižšej súťaže. Ďalší postup vybojovalo až v roku 2000, ale odvtedy už z extraligy nevypadlo. Prvé medailové umiestnenie sa družstvu podarilo dosiahnuť v roku 2012, keď ako najlepšie družstvo základnej časti prehralo vo finále Prievidzou a získalo striebornú medailu. Rok na to striebornú priečku zopakovalo. V roku 2015 získalo svoj najväčší úspech ziskom titulu majstra Slovenska, keď v sedemzápasovom finálovom dueli zvíťazilo nad Prievidzou. V nasledujúcich 3 sezónach pridalo ďalšie 3 medailové umiestnenia. V slovenskej extralige odohralo spolu 21 sezón. V európskych súťažiach organizovaných FIBA Europe štartovalo raz, v prvej edícii Európskeho pohára FIBA (niekdajšia štvrtá najvyššia európska pohárová súťaž), keď skončilo už v základnej skupine. Dvakrát odohralo aj Alpsko-jadranský pohár, v sezóne 2016/17 ho dokonca vyhralo.

V roku 2020 sa klub kvôli finančným problémom a podĺžnostiam neprihlásil do nasledovnej sezóny Slovenskej basketbalovej ligy a pôvodne mal hrať iba 1. ligu, v rovnakom roku však zanikol.

## Úspechy klubu
;Extraliga mužov
* 1 x 17px2014/15
* 4 x 17px2011/12, 2012/13, 2015/16, 2016/17
* 1 x 17px2017/18

;Slovenský pohár
* 1 x 15px2013
* 2 x finalista2012, 2015

;Alpsko-jadranský pohár
* 1 x 15px2016/17

## Sezóny

## Účasť v európskych pohároch
;Európsky pohár FIBA

;Alpsko-jadranský pohár

## Referencie

## Externé odkazy
* Oficiálna stránka klubu *archive.org*

## Zdroje
* Profil klubu na stránke Slovenskej basketbalovej ligy
* Profil klubu na stránke eurobasket.com 
* Archív súťaží Slovenskej basketbalovej asociácie
* MBK Komárno v súťažiach FIBA Europe 

Kategória:Slovenské basketbalové kluby
Kategória:Šport v Komárne
Kategória:Organizácie založené v 1991
Kategória:Organizácie zaniknuté v 2020
Grúň (vrch v Spišskej Magure)

**Grúň** () je vrch v pohorí Spišská Magura. Leží nad obcou Vyšné Ružbachy, približne  západne od Starej Ľubovne. 

## Poloha
Nachádza sa vo východnej časti pohoria, v geomorfologickom podcelku Veterný vrch. Leží v Prešovskom kraji, v okrese Stará Ľubovňa a na katastrálnom území obce Vyšné Ružbachy. Najbližšími sídlami sú na juhovýchodnom úpätí ležiace Vyšné Ružbachy, východne sa nachádza Kamienka, severným smerom Stráňany a Veľký Lipník a južným Toporec a Podolínec.

## Opis
Grúň leží v rázsoche, ktorá vedie juhovýchodným smerom z Veterného vrchu a smeruje na Kukuru (). Severne sa nachádza Horbáľová (), východne Havrilová ( a Bukovinka (), južným smerom Kukura (), Suchá hora () a Veľká Kýčera () a západným Zbojnícky stôl (), Riňava () a Veterný vrch (). Masív patrí do povodia rieky Poprad, kde vodu z východných svahov odvádza Rieka a zo západných jej prítok Zálažný potok. Na vrchol vedie značený turistický chodník z Vyšných Ružbách. 

### Výhľady
Vrchol je pokrytý súvislým lesným porastom, ktorý neumožňuje rozhľad. Z lokalít s redšou vegetáciou je ojedinele možno pozorovať okolité vrcholy Spišskej Magury, no tiež Pieniny, Ľubovniansku vrchovinu, Busov, Čergov, Levočské vrchy, Nízke a Vysoké Tatry a severne aj prihraničné vrchy južného Poľska.

## Prístup
* po  červenej značke:
** od juhovýchodu z Vyšných Ružbách cez Groty
** od severu z obce Veľký Lipník cez Kvasník a Veterný vrch
* po  zelenej značke zo Stráňanského sedla cez rázc. Na Poľane a Pod Grúňom

## Referencie

## Pozri aj
* Spišská Magura
* Veterný vrch (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Vyšné Ružbachy
Kyselina diaminopimelová

**Kyselina diaminopimelová** je aminokyselina a derivát kyseliny pimelovej. Dá sa povedať, že je to derivát lyzínu, ktorý má karboxylovú skupinu viazanú na ε-uhlík. Kyselina diaminopimelová je jeden z medziproduktov biosyntézy lyzínu u rastlín a väčšiny baktérií. Huby, niektoré termofilné baktérie a archeóny namiesto toho syntetizujú lyzín cez α-aminoadipát.

Kyselina diaminopimelová má dva asymetrické uhlíky. Konfigurácie na týchto atómoch môžu teda byť (2*R*, 6*R*), (2*R*, 6*S*), (2*S*, 6*R*) a (2*S*, 6*S*). Zároveň má však rovinu symetrie, takže izoméry (2*R*, 6*S*) a (2*S*, 6*R*) sú zjednotiteľné, takže ide o mezozlúčeninu. Existuje teda celkom v troch rôznych izoméroch.

## Metabolizmus
Kyselina diaminopimelová je jeden z dôležitých medziproduktov syntézy lyzínu u rastlín a baktérií. Vzniká z kyseliny ''N''-sukcinyl-<small>L</small>,<small>L</small>-α,ε-diaminopimelovej pôsobením sukcinyldiaminopimelátdesukcinylázy:

: *N*-sukcinyl-L,L-α,ε-diaminopimelát → sukcinát + L,L-α,ε-diaminopimelát

L,L-α,ε-diaminopimelát ((2*S*, 6*S*) izomér) sa potom premieňa na *meso*-α,ε-diaminopimelát (izoméry (2*R*, 6*S*) či (2*S*, 6*R*), ktoré sú identické), čo katalyzuje diaminopimelátepimeráza:

: L,L-α,ε-diaminopimelát ↔ *meso*-α,ε-diaminopimelát

Posledným krokom syntézy lyzínu je dekarboxylácia *meso*-α,ε-diaminopimelátu v reakcii, ktorú katalyzuje diaminopimelátdekarboxyláza:

: *meso*-α,ε-diaminopimelát + H+ → CO2 + lyzín

## Význam
Kyselina diaminopimelová je charakteristická pre bunkovú stenu niektorých baktérií. Často sa nachádza v peptidových prepojeniach NAM-NAG reťazcov, ktoré tvoria bunkovú stenu gramnegatívnych baktérií. Ak je kyselina dostupná, baktérie vykazujú normálny rast. Ak nie je dostupný dostatok kyseliny diaminpimelovej, baktérie stále rastú, ale nie sú schopné vytvárať peptidoglykán nových bunkových stien.

Kyselina diaminopimelová je takisto miesto, kam sa môže v bunkovej stene naviazať Braunov lipoproteín.

## Referencie

## Pozri aj

* Aspartátsemialdehyddehydrogenáza, enzým, ktorý sa účastní biosyntézy kyseliny diaminopimelovej
* Peptidoglykán

## Zdroj

Kategória:Neproteínogénne aminokyseliny
Kategória:Dikarboxylové kyseliny
Kategória:Diamíny
Kyselina pimelová

**Kyselina pimelová** je dikarboxylová kyselina. Podobá sa na kyselinu adipovú, ktorá je prekurzorom mnohých polyesterov a polyamidov, ale na rozdiel od nej má o jednu –CH<sub>2</sub>– skupinu viac. Oproti kyseliny adipovej je však kyseliny pimelová priemyselne celkom nevýznamná. Deriváty kyseliny pimelovej však vystupujú v biosyntéza aminokyseliny lyzínu a vitamínu biotínu. Konjugovanou zásadou kyseliny pimelovej je **pimelát**.

## Syntéza
### Biosyntéza
Biosyntéza kyseliny pimelovej nie je známa, ale predpokladá sa, že začína malonyl-CoA.

V biosyntéze lyzínu vzniká derivát kyseliny pimelovej, kyselina diaminopimelová, postupnou premenou aspartátu.

### Chemické a priemyselné syntézy
Podobne ako pre ostatné jednoduché dikarboxylové kyseliny, existuje mnoho metód na výrobu kyseliny pimelovej. Kyselina pimelová sa priemyselne vyrába oxidáciou cykloheptanónu pomocou tetraoxidu didusičitého (N2O4). Medzi iné spôsoby výroby patrí relatívne neselektívna oxidácia kyseliny palmitovej a karbonylácia kaprolaktónu.

#### Menej bežné metódy
Existuje mnoho ďalších metód. Kyselinu pimelovú možno pripraviť z cyklohexanónu a z kyseliny salicylovej. V prvom prípade pochádza dodatočný atóm uhlíka z dimetyloxalátu, ktorý reaguje s enolátom cyklohexanónu.

V iných syntézach vzniká kyselina pimelová z kyseliny cyklohexén-4-karboxylovej alebo napríklad z derivátov malonátu reagujúcich s akroleínom.

Existuje niekoľko patentov na výrobu kyseliny pimelovej.

## Referencie

## Zdroj

Kategória:Dikarboxylové kyseliny